L’Associació Andalusa Al Andalus 25 de Burjassot celebra el seu II Certamen de Nadales
2025-07-24

Les entitats de Burjassot estan iniciant les seues activitats nadalenques que, l’any passat, van haver de suspendre a causa de la situació sanitària. Així, diumenge que ve 5 de desembre a les 10.00 hores les portes del Centre Cultural Tívoli s’obriran al II Certamen de Nadales de l’Associació Andalusa Al Andalus 25.

Es tracta d’un certamen molt especial ja que, a més de donar l’oportunitat de gaudir d’un matí típicament nadalenc amb l’actuació de quatre cors andalusos, també hi haurà espai per a la solidaritat. L’associació burjassotera ha informat que l’entrada per a poder gaudir del certamen serà l’aportació d’un joguet, a manera de donació, que serà entregat a les famílies dels xiquets que més ho necessiten en les pròximes festes de Nadal.

L’acte comptarà amb l’actuació del Cor Virgen de la Luz, Cor Querencia Barrio del Cristo, Cor San Marcelino i, com no, els amfitrions, el Cor Al Andalus Burjassot.